CELEX: 32022D1243
Language: sk
Date: 2022-07-18 00:00:00
Title: Vykonávacie rozhodnutie Rady (SZBP) 2022/1243 z 18. júla 2022, ktorým sa vykonáva rozhodnutie 2012/642/SZBP o reštriktívnych opatreniach vzhľadom na situáciu v Bielorusku a zapojenie Bieloruska do agresie Ruska voči Ukrajine

19.7.2022   
               
               
                  SK
               
               
                  Úradný vestník Európskej únie
               
               
                  L 190/139
               
            
         VYKONÁVACIE ROZHODNUTIE RADY (SZBP) 2022/1243
         z 18. júla 2022,
         ktorým sa vykonáva rozhodnutie 2012/642/SZBP o reštriktívnych opatreniach vzhľadom na situáciu v Bielorusku a zapojenie Bieloruska do agresie Ruska voči Ukrajine
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 31 ods. 2,
         so zreteľom na rozhodnutie Rady 2012/642/SZBP z 15. októbra 2012 o reštriktívnych opatreniach vzhľadom na situáciu v Bielorusku a zapojenie Bieloruska do agresie Ruska voči Ukrajine (1), a najmä jeho článok 6 ods. 1 a 3,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 15. októbra 2012 prijala rozhodnutie 2012/642/SZBP.
                  
               
                     (2)
                  
                  
                     V nadväznosti na posúdenie relevantných okolností by sa zo zoznamu fyzických a právnických osôb, subjektov a orgánov uvedeného v prílohe I k rozhodnutiu 2012/642/SZBP mal vypustiť jeden záznam.
                  
               
                     (3)
                  
                  
                     Rozhodnutie 2012/642/SZBP by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Príloha I k rozhodnutiu 2012/642/SZBP sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 18. júla 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 285, 17.10.2012, s. 1.
      
      
         
            PRÍLOHA
            Zo zoznamu uvedeného v oddiele B („Právnické osoby, subjekty alebo orgány podľa článku 4 ods. 1“) prílohy I k rozhodnutiu 2012/642/SZBP sa vypúšťa tento záznam:
            
                        „23.
                     
                     
                        Cham Wings Airlines“.